Chabane-ongeluk: Trokbestuurder was dalk dronk | Maroela Media
"Die polisie het 'n asemtoets gedoen toe die man in hegtenis geneem is," het kol. Ronel Otto, woordvoerder van die polisie, gesê. "Volgens dié toets het hy moontlik alkohol gedrink, en hy is gevolglik na 'n hospitaal geneem vir verdere bloedtoetse."
Otto kon nie sê hoe lank dit sal duur voordat die uitslag van die bloedtoets bekend gemaak sal word nie.
Die bestuurder is intussen Sondag in hegtenis geneem. "Die polisie ondersoek 'n saak van strafbare manslag," het Otto bygevoeg.
Chabane, die minister van staatsdiens en administrasie, en sers. Lesiba Sekele en sers. Lawrence Lentsoane is Sondagoggend omstreeks 01:00 op slag dood toe hulle 'n vragmotor getref het wat 'n u-draai op die N1 sowat 30 km buite Polokwane gemaak het.
Die vragmotorbestuurder is nie beseer nie. Hy sal na verwagting Dinsdag in die Polokwane-landdroshof verskyn.
Intussen het Dipuo Peters, minister van vervoer, het Sondag gesê die Padverkeersbestuurskorporasie en die polisie ondersoek die saak.
Jeff Radebe, minister in die presidensie, het intussen aangekondig 'n spesiale amptelike begrafnis sal vir Chabane gereël word.
Lyk meer vir my of daai ou in daai kar n helse spoed gery het,maar sien hy is n minister so sal dan seker die trokdrywer se skuld wees.
Ja die Bloulig bende kry nooit die skuld nie.
Ja dit lyk vir my ook as of die minister se motor 'n helse spoed gery het, om 'n motor se flenters te ry moes hy die vragmotor teen 'n vreeslike spoed getref het. Moenie worry nie daar sal nie meer as 'n jaar gewag word vir die uitslag van hierdie bloedalkoholtoetse nie, dit sal sommer blitsvinnig gereed wees
Sal sê spoed was faktor, hulle jaag mos soos idiote op ons paie. En niks word gedoen nie.
Spoed en drank het dalk geen rol gespeel nie. Basiese pad reël by so 'n dik dubbel wit lyn met geel lyn skei verkeer wat in teenoorgestelde rigtings ry. Lyk of iemand oor daai lyn gery het.